**Mandátna zmluva**

**na výkon činností spojených s procesom verejného obstarávania**

Uzatvorená podľa § 566 a nasl. Obchodného zákonníka č. 513/1991 Zb. v platnom znení

**Článok I.**

**Zmluvné strany**

Názov subjektu: Obec Korytárky

Sídlo: Korytárky 215

Zastúpený: Dušan Mitter

IČO: 17066905

DIČ: 2021331070

Bankové spojenie: Prima Banka

Číslo účtu: SK03 5600 0000 0013 3702 0001

 (ďalej len "mandant")

a

Obchodné meno: **DENEBOLA, s.r.o.**

Sídlo: Hviezdoslavova 24, 962 31 Sliač

Zastúpený: Mgr. Roman Mikušinec – konateľ spoločnosti

IČO: 48 181 218

DIČ: 2120081887

IČ DPH: poskytovateľ nie je platcom DPH

Bankové spojenie: Tatrabanka, a.s.

číslo účtu: 2949009609/1100

 (ďalej len "mandatár")

**Článok II.**

**Predmet zmluvy**

1. Zmluvné strany sa dohodli, že mandatár za podmienok dohodnutých v tejto zmluve zariadi za odplatu pre mandanta úkony spojené s procesom verejného obstarávania podľa zákona č. 343/2015 Z. z. v znení neskorších predpisov na dodanie predmetu obstarávania, ktorým je výber zhotoviteľa na "Multifunkčné ihrisko - oprava" realizované podľa § 117 zákona o verejnom obstarávaní.
2. Mandatár v súlade s touto zmluvou a za podmienok v nej uvedených zabezpečí pre mandanta vykonanie komplexných činností potrebných pre vykonanie verejného obstarávania (ďalej len "VO") podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon o VO") v nasledovnom rozsahu:
3. vypracovanie oznámení o vyhlásení VO do Vestníka verejného obstarávania, resp. výzvy na predkladanie ponúk,
4. vypracovanie komplexných súťažných podkladov pre záujemcov a potvrdenie o prevzatí súťažných podkladov (evidencia), vrátane spolusúčinnosti pri zadefinovaní špecifikácie opisu predmetu obstarávania, podmienok účasti uchádzačov a stanovenie kritérií na vyhodnotenie ponúk,
5. na základe predložených žiadostí o vysvetlenie vypracovanie odpovede pre záujemcov,
6. vypracovanie kompletnej dokumentácie,
7. vykonávanie administratívnych činností súvisiacich s verejným obstarávaním,
8. vypracovanie podkladov pre menovanie členov komisie na vyhodnotenie ponúk, vrátane čestného vyhlásenia pre členov komisie,
9. vypracovanie potvrdenia o prevzatí ponuky,
10. zabezpečenie a organizovanie otvárania ponúk, spracovanie zápisnice z otvárania ponúk a zaslanie uchádzačom,
11. preštudovanie ponúk (ako člen komisie bez práva vyhodnocovať) a vypracovanie podkladov o vyhodnotení splnenia podmienok účasti uchádzačov vo verejnom obstarávaní, vypracovanie zápisnice o splnení podmienok účasti vo verejnom obstarávaní pre komisiu, vypracovanie oznámenia o vylúčení uchádzača,
12. preštudovanie ponúk (ako člen komisie bez práva vyhodnocovať) a vypracovanie podkladov pre vyhodnotenie požiadaviek vo verejnom obstarávaní, vypracovanie zápisnice zo splnenia stanovených požiadaviek vo verejnom obstarávaní, vypracovanie oznámenia o vylúčení ponuky,
13. vypracovanie dokladov pre vyhodnotenie ponúk podľa stanovených kritérií na vyhodnotenie ponúk, v súlade s oznámením o vyhlásení verejného obstarávania a súťažných podkladov,
14. poskytovanie vysvetlenia podmienok účasti vo verejnom obstarávaní alebo súťažných podkladov uchádzačom, poskytovanie súčinnosti pri riešení žiadosti o nápravu a námietok uchádzačov pri uplatňovaní revíznych postupov,
15. zabezpečenie komplexnej korešpondencie so záujemcami,
16. vypracovanie zápisnice z vyhodnotenia ponúk, vypracovanie oznámenia o výsledku vyhodnotenia ponúk s odôvodnením, výzva úspešnému uchádzačovi za účelom uzatvorenia zmluvy v súlade so zákonom o VO a úspešnej ponuky,
17. Zmluvné strany sa vzájomne dohodli, že mandatár zabezpečí komplexne zabezpečenie procesu verejného obstarávania, pričom súťažné podklady si nechá odsúhlasiť mandantom.
18. Pri plnení zmluvy sa mandatár zaväzuje postupovať v súlade so všeobecne právne platnými predpismi, platnými právnymi predpismi mandanta (ak bol s týmito oboznámený), touto zmluvou, ako aj písomnými požiadavkami a podkladmi mandanta.
19. Mandatár prehlasuje, že disponuje všetkými oprávneniami potrebnými na poskytovanie služieb v rozsahu dojednanom v tejto zmluve.

**Článok III.**

 **Termín plnenia**

1. Mandatár sa zaväzuje poskytovať odborné služby, a to v rozsahu uvedenom v tejto zmluve, a to od prvého pracovného dňa nasledujúcom po dni účinnosti tejto zmluvy.
2. Mandatár sa zaväzuje poskytovať odborné služby uvedené v tejto zmluve, ako aj odovzdať príslušnú písomnú dokumentáciu v lehotách dohodnutých zmluvnými stranami a v súlade s lehotami ustanovenými zákonom o verejnom obstarávaní.
3. Mandatár je povinný bezodkladne písomne oboznámiť klienta o vzniku akejkoľvek udalosti vzniknutej na strane mandatára, ktorá bráni alebo sťažuje poskytovať vykonávanie odborných služieb.
4. Mandatár sa zaväzuje dodržať všetky lehoty a vykonať činnosti uvedené v čl. II tejto zmluvy za podmienky, že mandant mandatárovi odovzdá všetky potrebné podklady pre presné definovanie predmetu verejného obstarávania a bude ústretový pri prerokovávaných materiálov spracovaných mandatárom.

**Článok IV.**

**Odplata a platobné podmienky**

1. Odplata za zabezpečenie činností uvedených v čl. II tejto zmluvy je na základe cenovej ponuky mandatára a v súlade s vyhodnotením cenových ponúk na poskytnutie procesu verejného obstarávania mandantom stanovená vo výške **200,00 EUR (slovom: dvesto EUR)**. Odplata v uvedenej výške je považovaná za konečnú, nakoľko mandatár nie je platcom DPH.
2. Odplata uvedená v bode 1. tohto článku obsahuje všetky výdavky spojené s výkonom činnosti pri plnení tejto zmluvy, s výnimkou cestovných nákladov mimo sídlo mandanta na jeho priame požiadanie, ako aj súdnych, správnych a notárskych poplatkov, ak je uhradenie takýchto poplatkov podmienkou na dosiahnutie účelu služieb objednaných mandantom.
3. Mandatárovi vzniká nárok na odplatu po ukončení procesu verejného obstarávania ( splnením  čl. II bod.2 písm. a) až n) ) a odovzdaním dokumentácie z procesu verejného obstarávania, ako i písomností s tým súvisiacimi mandantovi, a to bez ohľadu na výsledok verejného obstarávania.
4. V prípade, že dôjde k zrušeniu procesu verejného obstarávania po zverejnení príslušného oznámenia vo Vestníku Úradu pre verejné obstarávanie, z dôvodov na strane mandanta, má mandatár nárok na odplatu vo výške 50 % z celkovej odmeny uvedenej v čl. IV ods. 1.
5. Mandant sa zaväzuje uhradiť vyúčtovanú odplatu do 14 dní (štrnásť) dní odo dňa doručenia daňového dokladu – faktúry, ktorú poskytovateľ vystaví na výšku odmeny uvedenú v tejto zmluve, a to na bankový účet mandatára.
6. V prípade, že faktúra nebude obsahovať príslušné náležitosti v zmysle platných právnych predpisov, alebo bude obsahovo nesprávna, je mandant oprávnený ju vrátiť mandatárovi na doplnenie a prepracovanie, čím prestane plynúť lehota jej splatnosti, ak tak mandant urobí do 5 (päť) dní odo dňa jej doručenia. Nová lehota splatnosti začne plynúť doručením doplnenej a opravenej faktúry mandantovi.

**Článok V.**

**Spoločné postupy a spolupôsobenie zmluvných strán**

1. Mandant v záujme plnenia podmienok ustanovených touto zmluvou poskytne mandatárovi všetky podklady, listinné a písomné dokumenty súvisiace s predmetnou zákazkou.
2. Mandant do troch pracovných dní od vyzvania poskytne mandatárovi vyjadrenie k návrhom riešenia, k návrhom častí dokumentov, ku stanoviskám dotknutých orgánov, organizácií, alebo osôb, vydaných počas poskytovania služby vyplývajúcej z predmetu tejto zmluvy.
3. Mandant sa zaväzuje, že sa na základe požiadania mandatára zúčastní stretnutí zvolaných mandatárom.
4. Mandant na vyzvanie mandatára zvolá, resp. sa v nevyhnutnom rozsahu zúčastní rokovaní s dotknutými právnickými a fyzickými osobami.
5. Mandant je povinný mandatárom bezodkladne prerokúvať všetky otázky, ktoré by mohli negatívne ovplyvniť priebeh predmetu zmluvy.
6. Ak mandatár zistí prekážky, ktoré mu bránia poskytnúť služby vyplývajúcej z predmetu tejto zmluvy a odovzdať mandantovi potrebnú dokumentáciu riadne a včas, je tiež povinný ihneď takéto prekážky oznámiť mandantovi a ak sa nedajú prekážky odstrániť, navrhnúť mandantovi iné vhodné riešenie vzniknutého stavu.
7. Mandatár zodpovedá za to, že predmet tejto zmluvy bude poskytovaný podľa podmienok uvedených v tejto zmluve a v súlade so všeobecne záväznými právnymi predpismi platnými v Slovenskej republike.
8. Mandatár vypracuje písomnú dokumentáciu súvisiacu s poskytovaním služby, ktorú odovzdá mandantovi. Dokumentáciu na základe požiadavky mandanta tomuto odovzdá i v elektronickej podobe.
9. Mandant je oprávnený do 5 (piatich) pracovných dní odo dňa prevzatia dokumentácie vzniesť k tejto pripomienky. V prípade vznesenia pripomienok k dokumentácii podľa predchádzajúceho bodu, je mandatár povinný pripomienky bezodkladne zapracovať alebo iniciovať stretnutie zmluvných strán na ich prerokovanie.

**VI.**

**Zmluvné sankcie**

1. V prípade omeškania sa so zaplatením odplaty, resp. jej časti, na ktorú vznikol mandatárovi nárok, je mandatár oprávnený účtovať mandantovi úrok z omeškania v zmysle platných právnych predpisov.
2. V prípade, ak sa mandatár dostane do omeškania s plnením nefinančného záväzku podľa tejto zmluvy, je klient oprávnený účtovať voči nemu úrok z omeškania v zmysle platných právnych predpisov.
3. Mandatár nezodpovedá za chyby a nedostatky, ktoré uskutoční mandant v nesúlade s dokumentáciou, resp. stanoviskom, ktoré obdrží od mandatára. V takomto prípade mandatár nenesie za postup mandanta žiadnu zodpovednosť, pričom je zároveň vylúčené uplatnenia ustanovení tejto zmluvy o zmluvných sankciách.

**VII.**

**Ostatné ustanovenia**

1. Zmluvné strany sa zaväzujú, že obchodné a technické informácie, ktoré im boli zverené, či inak sprístupnené zmluvným partnerom nesprístupnia tretím osobám bez jeho písomného súhlasu a ani informácie nepoužijú pre iné účely, ako je pre plnenie podmienok tejto zmluvy.
2. Mandatár sa zaväzuje uchovávať v tajnosti a informácie a dokumenty o mandantovi, obchodných partneroch, obchodoch a pod., ktoré získa v súvislosti s plnením predmetu tejto zmluvy.
3. Povinnosť podľa tohto článku sa nevzťahuje na prípady, keď ide o zákonom uloženú povinnosť informácie zverejniť.

**VIII.**

**Trvanie zmluvy**

1. Táto zmluva sa uzatvára na dobu určitú do ukončenia procesu verejného obstarávania na predmet obstarávania uvedený v tejto zmluve a nadobúda platnosť dňom jej podpisu obidvomi zmluvnými stranami a účinnosť v deň nasledujúci po dni jej zverejnenia podľa Zákona č. 40/1964 Zb. Občiansky zákonník v znení neskorších prepisov.
2. Táto zmluva stráca platnosť a účinnosť uplynutím doby, na ktorú bola uzatvorená.
3. Túto zmluvu možno ukončiť aj písomnou dohodou zmluvných strán.
4. Ukončením zmluvného vzťahu zanikajú všetky práva a povinnosti zmluvných strán vyplývajúcich z tejto zmluvy, okrem oprávnených nárokov na odplatu podľa článku IV., náhradu škody a zmluvné sankcie podľa čl. VI. tejto zmluvy.

**IX.**

**Záverečné ustanovenia**

1. Zmluvné strany sa vzájomne dohodli, že adresou na písomné doručovanie písomností sú adresy uvedené v čl. I tejto zmluvy.
2. Zmluvné strany sa dohodli, že vzťahy neupravené touto zmluvou sa riadia príslušnými ustanoveniami Obchodného zákonníka a súvisiacimi platnými právnymi predpismi Slovenskej republiky.
3. Meniť alebo dopĺňať obsah tejto zmluvy je možné len formou očíslovaných dodatkov podpísaných štatutárnymi zástupcami zmluvných strán. Prípadné dodatky tak tvoria neoddeliteľnú súčasť tejto zmluvy.
4. Zmluvné strany sa v plnom rozsahu oboznámili s obsahom tejto zmluvy, právami i povinnosťami z nej vyplývajúcimi a na znak súhlasu ju slobodne a vážne podpisujú.
5. Zmluva je vyhotovená v troch rovnopisoch, z čoho mandant obdrží dve vyhotovenia a mandatár jedno vyhotovenie.

Za mandanta: Za mandatára:

Korytárky dňa: \_\_\_\_\_\_\_\_\_\_\_\_\_\_\_ Sliač dňa: \_\_\_\_\_\_\_\_\_\_\_\_\_\_\_

 DENEBOLA, s.r.o.

 Mgr. Roman Mikušinec

 - starosta - - konateľ-